CELEX: 32017D1518
Language: lv
Date: 2017-08-31 00:00:00
Title: Komisijas Lēmums (ES) 2017/1518 (2017. gada 31. augusts), ar kuru apstiprina Īrijas dalību Eiropas Parlamenta un Padomes Regulā (ES) 2017/353, ar ko aizstāj Regulas (ES) 2015/848 par maksātnespējas procedūrām A un B pielikumu

1.9.2017   
            
            
               LV
            
            
               Eiropas Savienības Oficiālais Vēstnesis
            
            
               L 226/30
            
         KOMISIJAS LĒMUMS (ES) 2017/1518
   (2017. gada 31. augusts),
   ar kuru apstiprina Īrijas dalību Eiropas Parlamenta un Padomes Regulā (ES) 2017/353, ar ko aizstāj Regulas (ES) 2015/848 par maksātnespējas procedūrām A un B pielikumu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Protokolu (Nr. 21) par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 4. pantu,
   tā kā:
   
               (1)
            
            
               Īrija savā 2017. gada 7. jūnija vēstulē Eiropas Komisijai ir paziņojusi par savu vēlmi piedalīties Eiropas Parlamenta un Padomes Regulā (ES) 2017/353 (1) un padarīt to sev saistošu.
            
         
               (2)
            
            
               Attiecībā uz Īrijas dalību minētajā regulā nav minēti nekādi konkrēti nosacījumi, un pārejas noteikumi nav nepieciešami. Komisija norāda, ka Eiropas Parlamenta un Padomes Regula (ES) 2015/848 (2) ir saistoša arī Īrijai un ka ar pasākumu, uz kuru attiecas minētais Īrijas paziņojums, tikai tiek atjaunināts minētās regulas pielikums, kas ietver sarakstu ar valstīs pastāvošajām procedūrām (procesiem) maksātnespējas jomā.
            
         
               (3)
            
            
               Tāpēc būtu jāapstiprina Īrijas dalība Regulā (ES) 2017/353.
            
         
               (4)
            
            
               Lai pēc iespējas drīz dotu Īrijai iespēju piemērot Regulu par maksātnespējas procedūrām un tās A pielikumu, kas aizstāts līdz ar Regulu (ES) 2017/353, šim lēmumam būtu jāstājas spēkā nākamajā dienā pēc tā publicēšanas,
            
         IR PIEŅĒMUSI ŠO LĒMUMU.
   1. pants
   Ar šo apstiprina Īrijas dalību Regulā (ES) 2017/353.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2017. gada 31. augustā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  Eiropas Parlamenta un Padomes 2017. gada 15. februāra Regula (ES) 2017/353, ar ko aizstāj Regulas (ES) 2015/848 par maksātnespējas procedūrām A un B pielikumu (OV L 57, 3.3.2017., 19. lpp.).
   
      (2)  Eiropas Parlamenta un Padomes 2015. gada 20. maija Regula (ES) 2015/848 par maksātnespējas procedūrām (OV L 141, 5.6.2015., 19. lpp.).